**10985 Općinsko državno odvjetništvo u Osijeku**

Razdjel: 109 MINISTARSTVO PRAVOSUĐA I UPRAVE

Glava: 10985 OPĆINSKO DRŽAVNO ODVJETNIŠTVO U OSIJEKU

Aktivnost: A642000 PROGON POČINITELJA KAZNENIH I KAŽNJIVIH DJELA I ZAŠTITA IMOVINE RH PRED NADLEŽNIM SUDOVIMA I TIJELIMA

**OBRAZLOŽENJE OPĆEG DIJELA GODIŠNJEG IZVJEŠTAJA O IZVRŠENJU PRORAČUNA I FINANCIJSKOG PLANA ZA 2024. GODINU**



Iz sažetka računa prihoda i rashoda općeg dijela izvještaja o godišnjem izvršenju proračuna i financijskog plana za 2024. godinu, prema indeksu vidljivo je uvećanje u odnosu godišnjeg izvršenja 2024. i istog izvještajnog razdoblja prethodne godine. Uvećanje je nastalo najvećim dijelom zbog povećanja stavke plaća državnih službenika i namještenika (Uredba o nazivima radnih mjesta, uvjetima za raspored i koeficijentima za obračun plaće u državnoj službi NN 22/2024) te zbog povećanja osnovice plaće i uvođenja materijalnih prava za pravosudne dužnosnike (Zakon o plaći i drugim materijalnim pravima pravosudnih dužnosnika NN 35/24).

Godišnje izvršenje za 2024. godinu u odnosu na plan 2024. iskazanim indeksom ukazuje da smo na godišnjoj razini po izvršenjima gotovo u cijelosti realizirali planiranih sredstava za 2024. godinu.

U drugom dijelu tablice sažetka vidljivo je smanjenje dijela koji se odnosi na ostvarene vlastite prihode koje Općinsko državno odvjetništvo u Osijeku ostvaruje pružanjem usluga fotokopiranja spisa na zahtjev stranaka, a preneseni su u sljedeću godinu u iznosu od 27,43 eura te će se isti u 2025. godini utrošiti za podmirenje rashoda uredskog materijala.

##

## Iz računa prihoda i rashoda prema ekonomskoj klasifikaciji vidljiv je porast prihoda i rashoda u odnosu na prihode i rashode iz istog izvještajnog razdoblja prethodne godine u stupcu 6 što je obrazloženo uz sažetak.

## U odnosu izvršenih prihoda u 2024. i tekućeg plana za 2024. prihodi su gotovo u cijelosti realizirani u odnosu na planirano, osim na stavci prihoda od pruženih usluga čije je ostvarenje bilo manje u odnosu na planirano zbog manje izvršenih usluga fotokopiranja spisa na zahtjev stranaka.

##

## U izvještaju o prihodima i rashodima prema izvorima financiranja vidljivo je smanjenje vlastitih prihoda, izvor 31 u odnosu na isto izvještajno razdoblje prethodne godine zbog manjeg zahtjeva za umnožavanjem spisa od strane stranaka.

## Prema indeksu izvršenja i tekućeg plana za 2024. vidljivo je da su opći prihodi i primici gotovo u potpunosti realizirani, vlastiti su prihodi umanjeni u izvršenom i ostvarenom iznosu u odnosu na tekući plan što je vidljivo po indeksima stupca 7 zbog manjeg zahtjeva za uslugama fotokopiranja spisa.

##

## Iz izvještaja o rashodima prema funkcijskoj klasifikaciji (0330-Sudovi) prema indeksu u odnosu na izvršenje prethode godine vidljivo je uvećanje, a u odnosu na planirana sredstva za 2024. i izvršenja za godišnje razdoblje 2024., po indeksu je vidljiva gotovo potpuna realizacije plana.